钦定古今图书集成/明伦汇编/闺媛典/第355卷 > 《前调》〈美人目〉前人
## 钦定古今图书集成/明伦汇编/闺媛典/第355卷 > 《前调》〈美人目〉前人

漆点填眶，凤梢侵鬓，天然俊生。记隔花瞥见，疏星炯
炯，倚阑凝注，止水盈盈。端正窥帘，瞢腾并枕，睥睨檀
郎长是青。端相久，待嫣然一笑，密意将成。困酣曾
被莺惊。强临镜援挲犹未醒。忆帐中亲见，似嫌罗密，
尊前相顾，翻怕灯明。醉后看承，歌阑斗弄，几度孜孜
频送情。难忘处，是鲛绡揾透，别泪双零。